cy en ceb su nl en cy de en en en cy en es cy cy fr tr es cy de fy fi cy cy en es es de en es de de cy cy en de cy cy cy cy cy cy en
Am Eryri :: Mynyddoedd 3000 Troedfedd Eryri, Cymru
Dynodwyd Eryri, y mwyaf o’r tri pharc cenedlaethol, yn ffurfiol fel parc cenedlaethol ym 1951. O fewn ei derfynau mae 823 milltir sgwâr o rai o dirluniau harddaf Prydain, ac mae canran uchel ohono wedi ei ddynodi ar gyfer gwarchod bywyd gwyllt. Mae’n gartref i 25,000 o bobl yn unig, ond mae miliynau yn ymweld bob blwyddyn i fwynhau nodweddion arbennig ei fynyddoedd, ei rostiroedd, ei afonydd a’i arfordir, ac i werthfawrogi’r harddwch naturiol, yr awyr iach a’r synnwyr o le gwag nad yw’n bodoli mewn dinasoedd.
Awdurdod Parc Cenedlaethol Eryri sydd â'r cyfrifoldeb am benderfyniadau cynllunio ar draws y Parc Cenedlaethol.
O gopa’r Wyddfa sy’n 1085 metr (3560 troedfedd) i lawr i’r traethau, mae Eryri’n llawn o fywyd gwyllt ac mae ganddi hunaniaeth ddiwylliannol gref sy’n gysylltiedig â’r iaith Gymraeg sy’n ffynnu yma. Yn ddiweddar, cafodd y cyhoedd ‘hawl i grwydro’ ar fynyddoedd a rhostir. Fodd bynnag, mae hi’n bwysig cofio bod y rhan fwyaf o dir mewn perchnogaeth breifat a dim ond ar hawliau tramwy cyhoeddus neu lwybrau caniataol y gellir cael mynediad drwy dir amaethyddol sy’n cael ei drin. Mae angen i ni gofio hefyd bod y mynyddoedd yn gallu bod yn amgylchedd garw i bobl ddibrofiad, a bod y tywydd ar y copaon bob amser yn oerach, yn wlypach ac yn fwy gwyntog nag yn y dyffrynnoedd. O’u trin gyda pharch, fodd bynnag, mae’r mynyddoedd hyn yn drysor gwerthfawr i'r ymwelwr ei ddarganfod.
Cofiwch ddilyn y Cod Cefn Gwlad lle bynnag yr ewch.
Datblygiad Safle Wê: Matrix10.netEryri-Bywiol © 2015 Telerau ac Amodau